کلمبیا-دا 9 گوندور داوام ائدن وئرگی اصلاحات‌لاری علیهینه نوماییش‌لرده اؤلن‌لرین سایی 26-یا یوکسلیب.
کلمبیا آومبودسمان اوفی‌سیندن یاییلان آچیقلامادا 28 آوریل تاریخینده عمومی اعتصاب ایله باشلایان وئرگی اصلاحات‌لاری علیهینه نوماییش‌لرده اؤلن‌لرین سایی‌نین 24-دن 26-یا یوکسلدیگینه دقت چکیلیب.
کلمبیا امک ناظیری اؤلکه‌نین موختلیف شهرلرینده داوام ائدن آکسیا‌لاری سونلان‌دیرماق اوچون حکومتین میللی اعتصاب کومیته‌سی‌نین نوماینده‌لری ایله معینلشدیریلمیش تاریخ‌دن اول گؤروش و دیالوگا حاضیر اولدوغونو بیلدیریب.
ناظیرین سؤزلرینه گؤره پرزیدنت ایوان دوکو ایله میللی اعتصاب کومیته‌سی‌نین نوماینده‌لری آراسیندا 10 می تاریخینه پلان‌لاش‌دیریلان گؤروش ان قیسا مدتده کئچیریله‌جک. حکومتین بونا حاضیر اولدوغونو ایفاده ائدن ناظیر جابرئرا بوتون طرف‌لردن نوماییش‌لرده شدت و زوراکی‌لیق‌لاردان ایمتینا ائتمه‌لرینی ایسته‌ییب.
